CELEX: 31989R3041
Language: el
Date: 1989-10-09 00:00:00
Title: Κανονισμός (ΕΟΚ) αριθ. 3041/89 της Επιτροπής της 9ης Οκτωβρίου 1989 για τον καθορισμό σε ποιο βαθμό μπορεί να δοθεί συνέχεια στις αιτήσεις εκδόσεως πιστοποιητικών εισαγωγής που κατατίθενται βάσει του κανονισμού (ΕΟΚ) αριθ. 2327/89 στον τομέα του βοείου κρέατος

Avis juridique important

|

31989R3041

Κανονισμός (ΕΟΚ) αριθ. 3041/89 της Επιτροπής της 9ης Οκτωβρίου 1989 για τον καθορισμό σε ποιο βαθμό μπορεί να δοθεί συνέχεια στις αιτήσεις εκδόσεως πιστοποιητικών εισαγωγής που κατατίθενται βάσει του κανονισμού (ΕΟΚ) αριθ. 2327/89 στον τομέα του βοείου κρέατος  

Επίσημη Εφημερίδα αριθ. L 291 της 10/10/1989 σ. 0051 - 0051

***** ΚΑΝΟΝΙΣΜΟΣ (ΕΟΚ) αριθ. 3041/89 ΤΗΣ ΕΠΙΤΡΟΠΗΣ  της 9ης Οκτωβρίου 1989  για τον καθορισμό σε ποιο βαθμό μπορεί να δοθεί συνέχεια στις αιτήσεις εκδόσεως πιστοποιητικών εισαγωγής που κατατίθενται βάσει του κανονισμού (ΕΟΚ) αριθ. 2327/89 στον τομέα του βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 4076/88 του Συμβουλίου της 19ης Δεκεμβρίου 1988 για το άνοιγμα, την κατανομή και τον τρόπο δειαχείρισης κοινοτικής δασμολογικής ποσόστωσης για το κατεψυγμένο βόειο κρέας που υπάγεται στον κωδικό ΣΟ 0202 και τα προϊόντα του κωδικού ΣΟ 0206 29 91 (1), και ιδίως το άρθρο 2 παράγραφος 1,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (2), όπως τροποποιήθηκε τελευταία από τον κανονισμό (ΕΟΚ) αριθ. 571/89 (3), και ιδίως το άρθρο 15 παράγραφος 2,  Εκτιμώντας:  ότι ο κανονισμός (ΕΟΚ) αριθ. 2327/89 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2682/89 (5), καθόρισε τις λεπτομέρειες εφαρμογής του καθεστώτος εισαγωγής που προβλέπεται από τον κανονισμό (ΕΟΚ) αριθ. 4076/88 · ότι πρέπει να προβλεφθεί, ιδίως, ότι οι ποσότητες που επιφυλάσσονται στους παραδοσιακούς παραγωγείς κατανέμονται ανάλογα με τις εισαγωγές που πραγματοποιήθηκαν κατά τη διάρκεια των ετών 1987 και 1988· ότι, στις άλλες περιπτώσεις, οι ζητούμενες ποσότητες σύμφωνα με τις διατάξεις του άρθρου 7 παράγραφος 2 του κανονισμού (ΕΟΚ) αριθ. 2327/89 υπερβαίνουν τις διαθέσιμες ποσότητες βάσει του άρθρου 2 παράγραφος 1 στοιχείο β) του ιδίου κανονισμού· ότι, υπό τις συνθήκες αυτές, πρέπει να μειωθούν οι ποσότητες που ζητήθηκαν κατά τρόπο ανάλογο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Κάθε αίτηση πιστοποιητικού εισαγωγής, που κατατίθεται σύμφωνα με τις διατάξεις του κανονισμού (ΕΟΚ) αριθ. 2327/89, ικανοποιείται μέχρι συμπληρώσεως των εξής ποσοτήτων:  α) 43,650 χιλιόγραμμα ανά τόνο που έχει εισαχθεί κατά τη διάρκεια των ετών 1987 και 1988 για τις εισαγωγές που αναφέρονται στο άρθρο 2 παράγραφος 1 στοιχείο α) του κανονισμού (ΕΟΚ) αριθ. 2327/89·  β) 88,050 χιλιόγραμμα ανά τόνο που έχει εισαχθεί κατά τη διάρκεια του έτους 1988 για τους εισαγωγείς που αναφέρονται στο άρθρο 2 παράγραφος 1 στοιχείο α) του κανονισμού (ΕΟΚ) αριθ. 2327/89 όσον αφορά την Πορτογαλία·  γ) 7,517 τόνους ανά αίτηση όσον αφορά τις εισαγωγές που αναφέρονται στο άρθρο 2 παράγραφος 1 στοιχείο β) του κανονισμού (ΕΟΚ) αριθ. 2327/89.  2. Τα κράτη μέλη εκδίδουν τα πιστοποιητικά εισαγωγής από τις 10 Οκτωβρίου 1989.  Άρθρο 2  Ο παρών κανονισμός αρχίζει να ισχύει στις 10 Οκτωβρίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Οκτωβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 359 της 28. 12. 1988, σ. 5.  (2) ΕΕ αριθ. L 148 της 28. 6. 1968, σ. 24.  (3) ΕΕ αριθ. L 61 της 4. 3. 1989, σ. 43.  (4) ΕΕ αριθ. L 220 της 29. 7. 1989, σ. 67.  (5) ΕΕ αριθ. L 259 της 6. 9. 1989, σ. 6.